CELEX: 22017D0028
Language: et
Date: 2015-07-10 00:00:00
Title: EMP ühiskomitee otsus nr 188/2015, 10. juuli 2015, millega muudetakse EMP lepingu XIII lisa „Transport“ [2017/28]

12.1.2017   
               
               
                  ET
               
               
                  Euroopa Liidu Teataja
               
               
                  L 8/20
               
            EMP ÜHISKOMITEE OTSUS
      nr 188/2015,
      10. juuli 2015,
      millega muudetakse EMP lepingu XIII lisa „Transport“ [2017/28]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 21. oktoobri 2009. aasta direktiiv 2009/123/EÜ, millega muudetakse direktiivi 2005/35/EÜ, mis käsitleb laevade põhjustatud merereostust ning karistuste kehtestamist merereostusega seotud rikkumiste eest (1).
               
            
                  (2)
               
               
                  Seetõttu tuleks EMP lepingu XIII lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XIII lisa muudetakse järgmiselt.
      
                  1)
               
               
                  Punkti 56v (Euroopa Parlamendi ja nõukogu direktiiv 2005/35/EÜ) kohandamistekst jäetakse välja.
               
            
                  2)
               
               
                  Punkti 56v (Euroopa Parlamendi ja nõukogu direktiiv 2005/35/EÜ) lisatakse järgmine tekst:
                  „, muudetud järgmise õigusaktiga:
                  
                              —
                           
                           
                              
                                 32009 L 0123: Euroopa Parlamendi ja nõukogu 21. oktoobri 2009. aasta direktiiv 2009/123/EÜ (ELT L 280, 27.10.2009, lk 52).“
                           
                        
            Artikkel 2
      Direktiivi 2009/123/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 11. juulil 2015, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 10. juuli 2015
         
            
               EMP ühiskomitee nimel
            
            
               eesistuja
            
            Atle LEIKVOLL
         
      
      
         (1)  ELT L 280, 27.10.2009, lk 52.
      
         (*1)  Põhiseadusest tulenevad nõuded on nimetatud.
      
         LISA
         
            LEPINGUOSALISTE ÜHISAVALDUS
         
         
            EMP ühiskomitee 10. juuli 2015. aasta otsuse nr 188/2015 kohta, millega inkorporeeritakse EMP lepingusse Euroopa Parlamendi ja nõukogu direktiiv 2009/123/EÜ
         
         
            „Euroopa Parlamendi ja nõukogu direktiiv 2009/123/EÜ põhineb EÜ asutamislepingu artiklil 80 (nüüd Euroopa Liidu toimimise lepingu artikkel 100) ning selle eesmärk on parandada meresõiduohutust ja merekeskkonna kaitset. Selle eesmärgi täitmiseks kasutatakse kriminaalõiguses ette nähtud õiguslikke vahendeid. Lepinguosalised on kokku leppinud, et EMP lepingusse tuleb inkorporeerida käesolev direktiiv. Lepinguosalised on nõus, et direktiivi 2009/123/EÜ inkorporeerimine ei piira EMP lepingu reguleerimisala, ning võtavad arvesse, et pärast ELi toimimise lepingu jõustumist võib liidu seadusandja vastavalt ELi toimimise lepingu artikli 82 lõikele 2 määratleda kuritegude ja karistuste miinimumeeskirjad ELi konkreetses poliitikavaldkonnas, kui see „osutub möödapääsmatuks liidu poliitika tulemusliku elluviimise tagamiseks valdkonnas, kus on rakendatud ühtlustamismeetmeid“. Artikli 83 lõike 2 alusel võetavad tulevased seadusandlikud meetmed ei ole EMPs asjakohased.“